b'\n_START_ARTICLE_\nDevil (Super Junior - album)\n_START_SECTION_\nKabuuran\n_START_PARAGRAPH_\nPagkatapos ipahayag na babalik ang Super Junior na may espesyal na album na Devil noong ika-16 ng Hulyo upang gunitain ang kanilang ika-10 anibersaryo, naglabas ang SM Entertainment ng comical trailer, na nagpataas sa antisipasyon ng mga fan. Binanggit ng ahensya na ang \'Pagkakaibigan at pagtitiwala sa mga kasapi, kasama ang pasasalamat sa mga fan ang pamantungan para sa album\'.\n_START_SECTION_\nProduksyon at Komposisyon\n_START_PARAGRAPH_\nNakipag-tulungan ang pangkat pang-produksyon na The Stereotypes sa kompositor na si Kenzie sa pamagat ng awit na "Devil" para sa isang trendy na himig. Tinutukoy ng mga letra ng awit ang isang lalakeng labis na umiibig sa ilalim ng disposisyon ng isang balakyot. Nilikha nila Tony Testa at ng direktor ng SM Entertainment sa pagganap na si BeatBurger ang pagganap para sa "Devil". Nagpahayag din ng kanya-kanyang pananaw ang mga kasapi ng Super Junior, na nagbigay-daan sa masayang koreograpiya na may mga simpleng pag-indak na ipinapakita pa rin ang maamong kariktan ng grupo._NEWLINE_Mayroong 10 awit ang album kabilang ang pamagat na awit na "Devil". Kabilang sa album ang iba pang mga mang-aawit para sa mga pang-kolaborasyon na awit tulad nila Lee Seung Hwan at Kim Yoon Ah, Epitone Project at Kang Jun-Woo. Kasama si Donghae sa paglapat ng letra at pagbuo ng album. Bahagyang pinag-uri-uri ang mga trak ng mga sub-unidad ng grupo, kabilang ang Super Junior-K.R.Y., Super Junior-T, Super Junior-M at Super Junior-D&E.\n_START_SECTION_\nMga Promosyon\n_START_PARAGRAPH_\nGinanap ang preskonperensya ng Super Junior upang gunitain ang paglabas ng kanilang espesyal na album na Devil sa SMTOWN COEX Artium sa Samsung-dong, Seoul noong Hulyo 15, 2015._NEWLINE_Ginawa ng grupo ang kanilang muling pagbabalik na pagtanghal sa palabas na M! Countdown sa pag-awit nila ng "Devil" at "Don\'t Wake Me Up" noong Hulyo 16, 2015 at patuloy pa rin ang promosyon sa Music Bank, Music Core at Inkigayo._NEWLINE_Unang ipinakita ng Super Junior ang awit sa kanilang encore na konsyerto na Super Show 6 sa Seoul, simula noong Hulyo 11 at 12. Itinanghal nila ang apat na awit mula sa album, kabilang ang Devil", "We Can", "Don\'t Wake Me Up" at "Alright".'